1737 m. Vilniaus gaisras
1737 m. Vilniaus gaisras – 1737 m. birželio 2 d. Vilniuje kilęs gaisras, nuo kurio nukentėjo iki pusės miesto statinių. Gaisras prasidėjo birželio 2 d. vienos miestietės name prie karališkojo malūno (maždaug prie tilto per Vilnią ties Užupio g.). Ugnis, J. I. Kraševskio teigimu, nusiaubė 3/4 (kituose šaltiniuose – pusę) Vilniaus. Nuo jo nukentėjo ir šv. Jono bažnyčia su varpine, kolegijos pastatas ir aplinkiniai namai. Gaisre pražuvo Jėzuitų noviciato prie šv. Ignoto (dabar Įgulos) bažnyčios biblioteka.